«**Banks of the Ohio**» (Laws F5, Roud 157) er ein mordballade frå 1800-talet, skriven av ukjende låtskrivarar. Songen handlar om Willie som inviterer den unge kjærasten sin med på ein liten tur, der ho seier nei til frieriet hans. Då dei er aleine ved elvebreidda, tek han livet av ho. Songen vert òg kalla «**Down on the Banks of the Ohio**».

Bakgrunn
--------

Songen har eit liknande tema som «Pretty Polly», og fortel truleg same soga. Begge songane kjem frå omtrent same tid, og har ein skurk kalla Willie. Ein annan, ikkje så godt kjend, versjon av songen heiter «On the Banks of the Old Pedee». Teksten vert vanlegvis tilpassa for ein kvinneleg songar.

Innspelingar
------------

Den første innspelinga av songen vart gjort av Red Patterson's Piedmont Log Rollers den 12. august 1927. I 1959 vart songen spelt inn av Joan Baez som opningssporet på albumet *Folksingers 'Round Harvard Square*, det første albumet ho deltok på. I 1961 var songen med på albumet hennar *Joan Baez, Vol. 2* og det var ein av fire songar ho framførte på Newport Folk Festival i 1968. Ho spelte seinare inn songen på ny fleire gonger og han finst på samleplata *Voice of the People* frå 2011.

I 1961 vart songen spelt inn av visesamlaren Alan Lomax, med den gamle songaren Clarence Ashley, og i lag med Fred Price (fele), og Clint Howard og Doc Watson (gitar) som seinare vart nytta av Anna Lomax Wood i kortfilmen *Ballads, Blues and Bluegrass*.

Olivia Newton-John spelte inn eit arrangement av songen av Farra og Welsh i 1971, for albumet *If Not for You*. Han vart gjeven ut som den andre singelen frå albumet, og vart ein sukses i Storbritannia, der han nådde sjetteplassen. Det vart den første singelen hennar som nådde toppen av salslista i Australia men nådde ikkje Topp 40 i USA eller Canada, der han nådde høvesvis 66. og 94. plass.

Songen er òg spelt inn av mange andre artistar, som New Lost City Ramblers, The Wolfe Tones, G. B. Grayson and Henry Whitter (som «I'll Never Be Yours»), Ernest Stoneman, Clayton McMichen, Bascom Lamar Lunsford, The Carter Family (òg med Johnny Cash), Blue Sky Boys (versjonen frå 1936 vert nytta i filmen *Paper Moon* frå 1973), Johnny Cash, Porter Wagoner, Pete Seeger, Monroe Brothers, Dolly Parton, Dave Guard and the Whiskeyhill Singers, Mike Ireland and Holler, og The Callagan Brothers. Gangstagrass med Alexa Dirks har òg gjort ein versjon av songen i 2014 for albumet *Broken Hearts and Stolen Money*.

Kjelder
-------

* *Denne artikkelen bygger på «Banks of the Ohio» frå Wikipedia på engelsk, den 25. august 2014.*
	+ *Wikipedia på engelsk oppgav desse kjeldene:*

1. ↑
2. ↑  «The Joan Baez Web Pages». Joanbaez.com. Arkivert frå originalen 23. mars 2013. Henta 25. august 2014.
3. ↑  «Clarence Ashley with Doc Watson: The Banks of the Ohio (1961)». YouTube. 11. juni 2012. Henta 25. august 2014.
4. ↑  «Pop Archives: Go-Set National Top 60 (12. juni 1971)». Arkivert frå originalen 29. mars 2015. Henta 25. august 2014.
5. ↑  Viglione, Joe. «Olivia Newton-John – *If Not for You*». Allmusic. Rovi Corporation. Henta 22. desember 2012.
6. ↑  «Collections Canada: RPM Top 100 Singles (November 20, 1971)».

Bakgrunnsstoff
--------------

* Gratis noteark

| * v
* d
* e
Olivia Newton-John-singlar |
| --- |
| 1970-åra | ***If Not for You***: «If Not for You»**·** «Banks of the Ohio» **·** ***Olivia***: «What is Life»**·** «Just a Little Too Much»**·** ***Let Me Be There***: «Take Me Home, Country Roads»**·** «Let Me Be There»**·** ***Long Live Love***: «Long Live Love»**·** «I Honestly Love You»**·** ***If You Love Me, Let Me Know***: «If You Love Me, Let Me Know»**·** «I Honestly Love You»**·** ***Have You Never Been Mellow***: «Have You Never Been Mellow»**·** «Please Mr. Please»**·** ***Clearly Love***: «Something Better to Do»**·** «Let It Shine»**·** ***Come on Over***: «Come on Over»**·** «Jolene»**·** ***Don't Stop Believin'***: «Don't Stop Belevin'»**·** «Every Face Tells a Story»**·** «Sam»**·** ***Making a Good Thing Better***: «Making a Good Thing Better»**·** ***Grease*****·** «You're the One That I Want»**·** «Summer Nights»**·** «Hopelessly Devoted to You»**·** ***Totally Hot***: «A Little More Love»**·** «Deeper Than the Night»**·** «Totally Hot» |
| 1980-åra | ***Xanadu***: «Magic»**·** «Xanadu»**·** «Suddenly»**·** ***Physical*****·** «Physical»**·** «Make a Move on Me»**·** «Landslide» **·** ***Greatest Hits Vol. 2***:«Heart Attack»**·** «Tied Up»**·** ***Two of a Kind***: «Twist of Fate»**·** «Take a Chance»**·** «Livin' in Desperate Times»**·** ***Soul Kiss***: «Soul Kiss»**·** «Toughen Up»**·** ***The Rumour***: «The Rumour»**·** «Can't We Talk It Over in Bed»**·** ***Warm and Tender***: «Reach Out for Me»**·** «When You Wish upon a Star» |
| 1990-åra | ***Back to Basics***: «I Need Love»**·** «Deeper Than a River»**·** ***Gaia: One Woman's Journey***: «No Matter What You Do»**·** «Don't Cut Me Down»**·** ***Back with a Heart***: «I Honestly Love You (1998-versjon)»**·** «Back with a Heart» |
| 2010-åra | ***Grace and Gratitude***: «Help Me to Heal»**·** ***A Few Best Men***: «Mickey (Chew Fu Fix)» |